
УТВЪРЖДАВАМ
 ............................................
      Таня Голомехова- Директор                            

ПРАВИЛА ЗА ДОСТЪПА

В СГРАДИТЕ И ДВОРНОТО ПРОСТРАНСТВО

на Детска градина „Радост“, гр.Велинград
Чл. 1. В Правилата за безопасност и ограничаване на достъпа в детската градина се определят правата и задълженията на работещите в детската градина, родители и други посетители, както и се урежда организацията на дейността им съобразно особеностите на детската градина.

Чл. 2. С оглед осигуряване на безопасност на децата се забранява:

1. преминаването на граждани през двора на детската градина;

2. разхождането на домашни любимци и/или други животни;

3. влизането и паркирането на автомобили.

Чл. 3. (1) По изключение в двора на детската градина могат да спират автомобили, осъществяващи разтоварна дейност за нуждите на градината -за доставяне на хранителни продукти, хигиенни материали, пясък и материали за предстоящ ремонт.

(2) При осъществяване на ремонтни дейности се издава специална заповед на директора за спирането на автомобили и достъпа на лица, извършващи ремонтните дейности.

Чл. 4. В извънработно време и почивни дни се заключват входовете и порталите на детската градина.

Чл. 5. В детската градина се осъществява пропускателен режим за външни лица.

 (1) Не се допуска внасянето на обемисти предмети и вещи, освен с разрешение на директора на детската градина.

Чл. 6. Ръководителите на допълнителни дейности в детската градина; лица, осъществяващи развлекателни дейности за децата и други, които имат служебни ангажименти в детската градина се запознават с правилата за достъп и безопасност и се задължават да ги спазват стриктно.

Чл. 7. (1). Родителите на децата имат право на достъп до съблекалнята на детската група.

(2) Родителите на децата нямат право на достъп до останалите помещения.

(3) Родителите на децата могат да посещават и други помещения по изключение, в случаите на организирани празници, развлечения и други дейности за децата с участието на родители и/или родителски срещи.

Чл. 8. Работещите в детската градина и родителите на децата се запознават с правилата срущу подпис и се задължават да ги спазват. 

Чл. 9. Учителите на детските групи се задължават да поставят Правилата на достъпно място за информация на всички родители и посетители на детската градина. 

Чл. 10. Директорът на детската градина координира, контролира и носи отговорност за прилагането на правилата.

Чл. 11. Директорът на Детска градина „Радост“ се задължава да публикува Правилата на сайта на детската градина.

Чл. 12. Правилата за достъпа в сградата и дворното пространство на ДГ „Радост” са изготвени в съответствие с нормативната уредба в образоването и с Правилника за дейността на детската градина.
Настоящите Правила за достъп са утвърдени със Заповед № /16.09.2019 год. и  влизат в сила от 16.09.2019 год.
